સાહેબને સંગીતનો પણ શોખ છે. અહીં એમણે ઘણા લોકોનું બેન્ડ બજાવ્યુ છે. છેલ્લે એ જાપાન ગયા ત્યારે ‘સોપ્રાનો’ તરીકે ઓળખાતી વાંસળી અને ડ્રમ બજાવી ચુક્યા છે. મોંગોલિયાની મુલાકાત વખતે એમણે ‘મોરીન ખુર’ તરીકે ઓળખાતું બે તારવાળી સારંગી જેવું વાદ્ય પણ વગાડ્યું હતું. આ હિસાબે એમની પાસે કોઈ ચાઇનીઝ વાજિંત્ર મંગાવી શકાય, પણ તકલીફ એટલી જ કે એમના દરેક વાદ્યમાંથી એક જ સૂર નીકળે એવો એમનો આગ્રહ હોય છે એટલે એ નકામું પડે.